આણંદ નગરપાલિકામાં પ્રમુખપદની બેઠક સામાજિક અને શૈક્ષણિક પછાત વર્ગ માટે જાહેરનામામાં જાહેર કરાઇ છે. ત્યારે આ સીટ ઉપરથી નગરપાલિકામાં ચૂંટાઇ આવેલા કાઉન્સિલરોએ પ્રમુખપદ માટેની દાવેદારી માટે લોબીંગ કરી રહ્યા છે. આણંદ નગરપાલિકામાં ભાજપના મેન્ડેટ પર ચૂંટાઇ આવેલ કાઉન્સિલરોની સંખ્યા ૨૮ની છે. કોંગ્રેસ પક્ષના મેન્ડેટ પર ચૂંટાઇ આવેલા કાઉન્સિલરોની સંખ્યા ૨૧ છે અને ત્રણ કાઉન્સિલરો અપક્ષ તરીકે ચૂંટાઇ આવ્યા છે.